stanford-oval/wikipedia huggingface dataset:
Santamartantapakulo

| Santamartantapakulo |
| --- | --- |

Uhanalaisuusluokitus
 Silmälläpidettävä  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Tapakulot Rhinocryptidae
Suku::  Tapakulot Scytalopus
Laji::  sanctaemartae
Kaksiosainen nimi
 Scytalopus sanctaemartae  Chapman, 1915 
Katso myös
   Santamartantapakulo Wikispeciesissä   Santamartantapakulo Commonsissa 
Infobox OKNimi-testi OKIUCN-testi OK: 
Santamartantapakulo (Scytalopus sanctaemartae) on eteläamerikkalainen pienikokoinen varpuslintu. Laji kuvailtiin uudelleen vuonna 2005, jolloin ruskoperätapakulo splitattiin viideksi eri lajiksi.
Esiintyminen

Santamartantapakulot elävät Kolumbian pohjoisosassa Sierra Nevada de Santa Martan vuoristoalueella noin 4 500 neliökilometrin alalla.
Elinympäristö

Santamartantapakulo elää vuoristometsien alikasvoksessa.
Sekeli

Antiikin kreikkalaisia rahoja.
Sekeli (myös. šekeli tai shekeli) on vanha itämainen painomitta ja rahayksikkö. Sekeli on tällä hetkellä käytössä Israelissa, jossa vuosina 1980–1985 oli käytössä vanha Israelin sekeli ja vuodesta 1985 lähtien uusi Israelin sekeli. Vanhassa testamentissa sekeli vastaa noin 10–16 nykyistä grammaa ja 3 000 sekeliä on yksi talentti.
Satulahaikarat

| Satulahaikarat |
| --- | --- |
 Afrikansatulahaikara (Ephippiorhynchus senegalensis)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Haikaralinnut Ciconiiformes
Heimo::  Kattohaikarat Ciconiidae
Suku::  Satulahaikarat Ephippiorhynchus  Bonaparte, 1855
Katso myös
   Satulahaikarat Wikispeciesissä   Satulahaikarat Commonsissa 
Infobox OKNimi-testi OK: 
Satulahaikarat (Ephippiorhynchus) on kattohaikaroiden heimoon kuuluva lintusuku.
Satulahaikaroiden (Ephippiorhynchus) sukuun kuuluvia lajeja

Aasiansatulahaikara (Ephippiorhynchus asiaticus)
Afrikansatulahaikara (Ephippiorhynchus senegalensis)
Aiheesta muualla

BirdLife Suomi ry: Maailman lintujen suomenkieliset nimet 2., uudistettu painos (2006) (Arkistoitu – Internet Archive)
ITIS: Ephippiorhynchus (englanniksi)
Sami Säkkinen

| Sami Säkkinen> Henkilötiedot |
| --- | --- |
Syntynyt: 22. marraskuuta 1991
Kansalaisuus:   Suomi
Uran tiedot
Pituus:  185 cm
Laji:  freestylehiihto
Seura:  Ruka Slalom Freestyle
 Tietolaatikko päivitetty 28. helmikuuta 2015 
Sami Säkkinen (s. 22. marraskuuta 1991) on suomalainen freestylehiihtäjä. Hän edustaa Ruka Slalom Freestyleä. Säkkinen kilpailee ski halfpipessä ja ski slopestylessä. Hän on 185 senttimetriä pitkä ja painaa 75 kilogrammaa.
Säkkinen debytoi freestylehiihdon maailmancupissa helmikuussa 2012 Jyväskylässä sijoittuen slopestylessä sijalle 31. Ensimmäiset maailmancupin pisteensä hän saavutti tammikuussa 2013 Copper Mountainin slopestylestä sijoituttuaan sijalle 19. Säkkisen paras sijoitus maailmancupin osakilpailussa on neljäs sija, jonka hän saavutti helmikuussa 2015 Park Cityn slopestyle-kilpailusta. Hän johti kilpailua kahden ensimmäisen kierroksen jälkeen.
Säkkinen on osallistunut urallaan kaksiin MM-kilpailuihin, vuosina 2011 ja 2013, ollen parhaimmillaan 14:s vuoden 2013 kilpailuissa Norjan Vossissa.
Sairashuoneenkatu

Sairashuoneenkatu 18:n ja 20:n puutaloja. Kauempana Sairashuoneenkatu 22:n ja 24:n kerrostalot sekä Sairashuoneenkatu 26:n puutalo.
Sairashuoneenkatu (ruots. Lasarettsgatan) on Turun katu, joka sijaitsee VIII kaupunginosassa Kakolanmäen koillispuolella ja Portsan puutaloalueen koillislaidalla. Se alkaa Linnankadulta ja päättyy risteykseen, jossa Ratakatu vaihtuu Ratapoluksi. Se on pituudeltaan vajaat 800 metriä. Katu oli aiemmin nimeltään Lasaretinkatu, ja siitä yleisemmin käytetty nimi Sairashuoneenkatu virallistettiin vuonna 1981. Katu sai nimensä sen ja Linnankadun kulmassa 1780-luvulta vuoteen 1881 toimineen läänin yleisen sairaalan eli lasaretin mukaan.
Sairashuoneenkatu risteää Eerikinkadun, Mikonkadun, Sofiankadun, Puutarhakadun ja Rauhankadun kanssa. Ainoa liikennevaloilla varustettu risteys on Puutarhakadun kanssa, ja se on myös ainoa risteys, jonka poikki kulkee paikallisbusseja. Asuintalojen lisäksi kadun varrella sijaitsevat Mikaelinkirkko, Turun oikeustalo ja Turun poliisitalo.
Second Narrows Bridge

| Second Narrows Bridge |
| --- | --- |

Raiteita:  1
Ylittää:  Burrardvuono
Ylläpitäjä:  Canadian National Railway
Siltatyyppi:  Ristikkosilta/Nostosilta
Pisin jänneväli:  152 m
Avattu liikenteelle:  1925/1969
Koordinaatit:  49°17′40.7″N, 123°1′28.14″W
Karttalinkit:  49.294638-123.024484
Lisää silta-artikkeleitaArkkitehtuurin teemasivulla
Second Narrows Bridge on teräsrakenteinen rautatieristikkosilta Brittiläisessä Kolumbiassa, Kanadassa. Siinä on ylösnostettava siltajänne, minkä ansiosta korkeat laivat pystyvät alittamaan sillan. Se ylittää Burrard Inlet -vuonon ja yhdistää pohjoisrannan North Vancouverin ja Vancouverin rataverkot toisiinsa. Sillan omistaa Canadian National -rautatieyhtiö.
Historia

Siltaa Burrard Inletin yli oli suunniteltu jo vuodesta 1890. Hanketta ei kuitenkaan toteutettu taloudellisista syistä, ja ensimmäisen maailmansodan alettua hanke viivästyi jälleen. The Burrard Inlet and Tunnel Company rakensi ensimmäisen Second Narrows Bridge -maantiesillan vuonon ylitse. Se avattiin liikenteelle marraskuussa 1925. Rautatieliikenne samalla sillalla aloitettiin seuraavana vuonna. Silta rakennettiin matalaksi, lähelle vedenpintaa. Laivojen täytyi kulkea lähelle etelärantaa rakennetun nostosillan kautta. Nostosilta oli rakennettu rannan läheisyyteen kustannussyistä, sillä näin yhtiön ei tarvinnut rakentaa syvään veteen kalliita perustuksia. Alueen kapteenit olivat vastustaneet tätä suunnitelmaa. He eivät pitäneet ratkaisua turvallisena rannan läheisyydestä aiheutuvien vaaratilanteiden johdosta. Seuraavina vuosina siltaan törmäsikin useita aluksia.10. maaliskuuta 1927 rahtialus Eurana törmäsi siltaan aiheuttaen 80 000 dollarin vahingot, SS Norwich City törmäsi siltaan seuraavana vuonna ja vuonna 1930 The Losmar törmäsi sillan eteläjänteeseen. Vuoden 1930 syyskuussa rahtialus Pacific Gatherer juuttui keskijänteen alle, ja nousuvesi nosti laivan ja sen kannella makaavan siltajänteen perustuksiltaan niin, että se sortui veteen. Tämän onnettomuuden jälkeen silta pysyi suljettuna noin neljä vuotta tapaturmaa seuranneiden oikeudenkäyntien takia. Vuonna 1933 silta myytiin Brittiläisen Kolumbian provinssille, joka aloitti korjaustyöt välittömästi. Provinssi asensi uuden nostosillan sillan keskelle helpottaakseen laivojen navigointia ja avasi sillan uudelleen liikenteelle seuraavana vuonna.
Vuonna 1960 uusi Second Narrows -maantiesilta rakennettiin nykyisen sillan länsipuolelle. Uusi silta oli moderni 3+3-kaistainen maantiesilta. Vuonna 1963 vanha silta jäi ainoastaan raideliikenteen käyttöön. Canadian National osti vuonna 1963 sillan provinssilta nimellisellä yhden dollarin summalla.
Vanhan Second Narrows -sillan korvaava uusi ainoastaan rautatiekäyttöön suunniteltu samanniminen silta rakennettiin vanhan viereen ja avattiin liikenteelle 1969. Myös uudessa sillassa oli korkeiden laivojen läpikulun mahdollistava nostettava siltajänne. Vanha Second Narrows Bridge purettiin seuraavana vuonna. Uusi silta rakennettiin vanhaa hieman korkeammalle, ja sen eteläpäässä rautatie sukeltaa sillan kanssa samaan aikaan louhittuun Thornton-tunneliin, joka kulkee Vancouverin alitse ja yhtyy muuhun rataverkkoon Burnabyn kaupungin alueella.
Ensimmäinen Second Narrows Bridge
Irwin Corey

Irwin Corey vuonna 1963
”Professor” Irwin Corey (29. heinäkuuta 1914 – 6. helmikuuta 2017) oli yhdysvaltalainen koomikko ja näyttelijä. Hän kuului stand upin varhaisiin merkkinimiin, mutta loi menestyksekkään uran myös elokuvissa ja Broadway-teatterissa. Hänet nähtiin vielä vuonna 2001 Woody Allenin elokuvassa Jadeskorpionin kirous.
Aiheesta muualla

Irwin Corey Internet Movie Databasessa. (englanniksi)
Second Reality

Second Reality Logo
Second Reality on suomalaisen Future Crew'n tekemä demo vuoden 1993 Assembly-tapahtumaan, missä se sijoittui ensimmäiseksi PC demo -kompossa. Demoa pidetään yhtenä parhaimpana 1990-luvun alun PC-demona, ja se valittiin Slashdotissa kymmenen kaikkien aikojen parhaimman "hakkauksen" joukkoon ("Top 10 Hacks of All Time").
Second Realityssa toteutetut efektit ylittivät vuoden 1993 PC-laitteiston uskotun suorituskyvyn. Demo käytti ja paransi monia jo aiemmin (myös Future Crew'n) demoissa käytettyjä efektejä. Purple Motion ja Skaven sävelsivät Scream Tracker 3:a käyttäen demoon soundtrackin. Musiikin yhdenaikaisuutta efektien kanssa pidettiin tuolloin hyvin vaikuttavana.
Second Realityn suorittaminen nykyaikaisilla tietokoneilla onnistuu varmimmin DOSBox-emulaattorilla, sillä siinä käytettiin monia tekniikoita, jotka hyödynsivät suoraan aikansa tietokonelaitteistoa. Demosta on tehty monia versioita eri laitteistoille.
Second Realityn koodi julkaistiin heinäkuussa 2013 kaikkien nähtäville, 20 vuotta sen julkaisun jälkeen.
Aiheesta muualla

Second Reality YouTubessa
Second Reality Scene.orgissa
Second Realityn soundtrack Scream Tracker 3 -formaatissa Scene.orgissa
Sara Tavares

| Sara Tavares |
| --- | --- |
 Sara Tavares vuonna 2011.
Henkilötiedot
Syntynyt: 1. helmikuuta 1978 Lissabon, Portugali
Kuollut: 19. marraskuuta 2023 (45 vuotta) Lissabon
Kansalaisuus:  portugalilainen
Ammatti:  muusikko
Muusikko
Aktiivisena:  1994 - 2023
Tyylilajit:  popmusiikki
Soittimet:  kitara
Aiheesta muualla
Kotisivut
  [ Muokkaa Wikidatassa ] [ ohje ]  
Sara Tavares (1. helmikuuta 1978 Lissabon, Portugali – 19. marraskuuta 2023 Lissabon) oli portugalilainen laulaja, lauluntekijä ja kitaristi. Hänellä oli kapverdeläisiä sukujuuria. Vuonna 1994 Tavares osallistui Eurovision laulukilpailuun kappaleella ”Chamar A Música”, joka sijoittui kahdeksanneksi. Tavaresin musiikissa on vaikutteita muun muassa gospelista ja maailmanmusiikista.
Tavaresilla diagnosoitiin aivokasvain vuonna 2009. Hän kuoli kasvaimeen 19. marraskuuta 2023.
Albumit

Sara Tavares & Shout (1996)
Mi Ma Bô (1999)
Balancé (2006)
Xinti (2009)
Aiheesta muualla

Viralliset kotisivut saratavares.com. Arkistoitu 18.5.2021. (englanniksi)
Second Morning

| Second Morning Morning Musume |
| --- | --- | --- |

Studioalbumin tiedot
 Julkaistu: 28. heinäkuuta 1999
 Tuottaja(t): Tsunku
 Tyylilaji: j-pop, house, tanssipop
 Kesto: 56.23
 Levy-yhtiö: Zetima
Morning Musumen muut julkaisut
| First Time 1998 | Second Morning 1999 | 3rd: Love Paradise 2000 |
Singlet albumilta Second Morning
 ”Daite Hold on Me!” Julkaistu: 8. syyskuuta 1998  ”Memory Seishun no Hikari” Julkaistu: 10. helmikuuta 1999  ”Manatsu no Kōsen” Julkaistu: 12. toukokuuta 1999  ”Furusato” Julkaistu: 13. heinäkuuta 1999
Second Morning on japanilaisen Morning Musumen toinen studioalbumi, joka julkaistiin vuonna 1999.
Kappaleet

Night of Tokyo City – 4.11
Manatsu no Kōsen (Vacation Mix) – 5.06
Memory Seishun no Hikari – 5.05
Suki de x5 – 4.37
Furusato – 5.18
Daite Hold on M3! (N.Y.Mix) – 4.23
Papa ni Niteiru Kare – 4.42
Senkou Hanabi – 4.33
Koi no Shihatsu Ressha (Album Version) – 4.26
Otome no Shinrigaku – 3.34
Never Forget (Large Vocal Mix) – 4.32
Da Di Du De Do Da Di! – 5.56
Roxen

| Roxen |
| --- | --- |

Henkilötiedot
Koko nimi:  Larisa Roxana Giurgiu
Syntynyt: 5. tammikuuta 2000 (ikä 24) Cluj-Napoca, Romania
Ammatti:  laulaja
Muusikko
Taiteilijanimi:  Roxen
Laulukielet:  englanti, romania
Aktiivisena:  2019–
Tyylilajit:  deep house
Levy-yhtiöt:  Global Records
  [ Muokkaa Wikidatassa ] [ ohje ]  
Larisa Roxana Giurgiu (s. 5. tammikuuta 2000 Cluj-Napoca, Romania) on romanialainen laulaja, jonka levy-yhtiönä toimii Global Records. Roxen nousi kuuluisuuteen vuonna 2019 ollessaan featuring-artistina Sickotoyn kappaleella "You Don't Love Me". Kappale nousi Romanian musiikkilistoilla kolmanneksi ja se pääsi myös muiden maiden radiolistoille. Hänen debyyttisingle "Ce-ți cântă dragostea" sekä toinen single "Spune-mi" nousivat listaykkösiksi Romanian soittolistoilla.
Roxenin oli tarkoitus edustaa Romaniaa kappaleella "Alcohol You" vuoden 2020 Eurovision laulukilpailussa Rotterdamissa. Vuoden 2020 Euroviisut kuitenkin peruttiin koronaviruspandemian vuoksi, ja Roxen valittiin Romanian edustajaksi vuoden 2021 kilpailuun, tällä kertaa kappaleella "Amnesia".
Ura > 2000–2019: Nuoruus ja uran alku

Roxen, syntymänimeltään Larisa Roxana Giurgiu, syntyi 5. tammikuuta 2000 Cluj-Napocassa, Romaniassa. Roxen löysi intohimonsa musiikkia kohtaan 7-vuotiaana. Lapsena hän kävi myös laulu- ja pianotunneilla. Roxen allekirjoitti levytyssopimuksen Global Recordsin kanssa ja vuoden 2019 elokuussa hän oli featuring-artistina romanialaisen tuottajan Sickotoyn kappaleella "You Don't Love Me". Kappale saavutti kaupallista menestystä Romaniassa nousten kolmanneksi Romanian musiikkilistoilla ja pääsi radioihin muun muassa Ranskassa, Yhdysvalloissa, Venäjällä ja Espanjassa. Roxenin debyyttisingle nimeltä "Ce-ți cântă dragostea", joka julkaistiin vuoden 2019 marraskuussa, saavutti ykkössijan Romanian musiikkilistoilla. Musiikkikriitikot ovat sittemmin kuvailleet Roxenin tyylin olevan lähinnä deep housea ja verranneet hänen musiikkityyliään Dua Lipan ja Billie Eilishin tyyliin. București FMn haastattelussa Roxen kertoi saaneensa musiikillisia vaikutteita Beyoncésta.
Ura > 2020–: Eurovision laulukilpailu ja jatkuva menestys

Vuoden 2020 helmikuun alussa ilmoitettiin, että Roxen oli yksi kolmesta artistista, jotka olivat harkittavana edustamaan Romaniaa vuoden 2020 Eurovision laulukilpailuun. Romanian televisioyhtiö TVR teki yhteistyötä Global Recordsin kanssa löytääkseen Romanian euroviisuedustajan. 11. helmikuuta 2020 TVR ilmoitti, että Roxen oli valittu edustamaan Romaniaa vuoden 2020 Euroviisuihin. Roxenille järjestettiin myös erillinen edustuskappaleen karsinta. Kilpailussa, jonka nimi oli Selecția Națională, kilpaili viisi kappaletta: "Alcohol You", "Beautiful Disaster", "Cherry Red", "Colors" ja "Storm". Kappaleet julkaistiin 21. helmikuuta. 1. maaliskuuta 2020 pidetyssä finaalissa "Alcohol You" julistettiin voittajaksi.  18. maaliskuuta 2020 vuoden 2020 Eurovision laulukilpailu kuitenkin peruttiin koronaviruspandemian takia. TVR ilmoitti haluavansa säilyttää "Alcohol You" -kilpailukappaleensa vuoden 2021 Eurovision laulukilpailuun. EBU ja kansalliset yleisradioyhtiöt kuitenkin päättivät ettei vuoden 2020 kappaleet voi kilpailla vuoden 2021 kilpailussa. Roxen valittiin siitä huolimatta Romanian edustajaksi myös vuoden 2021 Euroviisuihin.
Kesäkuussa 2020 Roxen palkattiin romanialaisen hiusvärituotteen Loncolor Expert HEMPstylen brändin malliksi; hän esiintyi tuotepakkauksissa ja mainoksessa, jossa esiintyi näkyvästi Selecția Națională -kilpailun kappale "Storm". "How to Break a Heart" -kappaleen julkaisemista lähtien Roxen on hyötynyt myynninedistämiskampanjasta, jonka Global Records on tehnyt yhteistyössä Warner Musicin kanssa. Vuoden 2020 lokakuussa Roxenin toinen single "Spune-mi" saavutti jälleen ykkössijan Romanian musiikkilistoilla. Roxenin vuoden 2021 euroviisuedustuskappale nimeltä "Amnesia" julkaistiin 4. maaliskuuta 2021. Hän esiintyi kilpailun ensimmäisessä semifinaalissa, jossa hän sijoittui kahdeksitoista ja täten karsiutui finaalista.
Diskografia > Singlet > Pääartistina

| Nimi | Vuosi | Listasijoitukset> ROM  | Albumi |
| --- | --- | --- | --- |
| "Ce-ți cântă dragostea" | 2019 | 1 | Albumittomat singlet |
| "I Don't Care" | 2019 | — | Albumittomat singlet |
| "Alcohol You" | 2020 | — | Albumittomat singlet |
| "Spune-mi" | 2020 | 1 | Albumittomat singlet |
| "How To Break A Heart" | 2020 | — | Albumittomat singlet |
| "Wonderland" (Alexander Rybakin kanssa) | 2020 | — | Albumittomat singlet |
| "Parte din tine" (DJ Projectin kanssa) | 2021 | 19 | Albumittomat singlet |
| "Amnesia" | 2021 | — | Albumittomat singlet |
Diskografia > Singlet > Featuring-artistina

| Nimi | Vuosi | Listasijoitukset> ROM  | Listasijoitukset> BUL  | Albumi |
| --- | --- | --- | --- | --- |
| "You Don't Love Me" (Sickotoy feat. Roxen) | 2019 | 3 | 7 | Albumittomat singlet |
| "Over and Over" (PAX feat. Roxen) | 2020 | — | — | Albumittomat singlet |
| "Devil in Disguise" (Coyot feat. Roxen) | 2020 | — | — | Albumittomat singlet |
Diskografia > Singlet > Mainos-singlet

| Nimi | Vuosi | Albumi |
| --- | --- | --- |
| "Beautiful Disaster" | 2020 | Albumittomat singlet |
| "Cherry Red" | 2020 | Albumittomat singlet |
| "Colors" | 2020 | Albumittomat singlet |
| "Storm" | 2020 | Albumittomat singlet |
| "Escape" | 2020 | Albumittomat singlet |
Diskografia > Musiikkivideot

| Nimi | Vuosi | Pääartistit | Vierailevat artistit | Ohjaajat |
| --- | --- | --- | --- | --- |
| "You Don't Love Me" | 2019 | Sickotoy | Roxen | Raluca Netca |
| "Ce-ți cântă dragostea" | 2019 | Roxen | Ei yhtään | Raluca Netca |
| "I Don't Care" | 2019 | Roxen | Ei yhtään | Șerban Racovițeanu |
| "Over and Over" | 2020 | PAX | Roxen | Alex Mureșan |
| "Escape" | 2020 | Roxen | Ei yhtään | Ei tiedossa |
| "Spune-mi" | 2020 | Roxen | Ei yhtään | Anton San |
| "How to Break a Heart" | 2020 | Roxen | Ei yhtään | Anton San |
| "Wonderland" | 2020 | Roxen / Alexander Rybak | Ei yhtään | Raluca Netca |
| "Parte din tine" | 2021 | Roxen / DJ Project | Ei yhtään | Kobzzon |
| "Amnesia" | 2021 | Roxen | Ei yhtään | Bogdan Păun |
Sekatalous

Sekatalous tai puitetalous on talousjärjestelmä, jossa sekä julkinen valta että yksityinen sektori vaikuttavat talouden toimintaan. Sekataloudessa on samanaikaisesti havaittavissa piirteitä sekä keskusjohtoisesta suunnitelmataloudesta että hajautetusta markkinataloudesta. Sekataloudessa jotkut yrityksistä ovat valtion omistuksessa ja toiset taas yksityisessä omistuksessa. Näin ollen voidaankin sanoa, että sekataloudessa yhdistyy sekä kapitalistisia että sosialistisia piirteitä.
Taloussanomien pörssisanaston mukaan taas sekatalous on talousjärjestelmä, joka perustuu markkinatalousjärjestelmään, mutta siinä julkisen sektorin merkitys on suuri ja etujärjestöt säätelevät osaltaan markkinoita.
Sekatalouden kapitalistisia piirteitä ovat yksityisomistus ja markkinamekanismi. Sosialistisia piirteitä taas ovat muun muassa valtion omistamat yritykset ja palveluiden tuottaminen verovaroilla. Laki luo toimintapuitteet taloudelle ja säätelee markkinamekanismia.
Käytännössä lähes kaikki maat ovat sekatalouksia. Sekatalousjärjestelmä on käytössä esimerkiksi Suomessa ja muissa Pohjoismaissa.
Sekatalouden kannattajat yleensä perustelevat sitä puhtaan markkinatalouden ongelmien pienentämisellä, joka samalla kuitenkin mahdollistaa yksityisen omistusoikeuden. Sen vastustajat taas joko pitävät sitä tehottomana liian suuren markkinoiden sääntelyn vuoksi, tai moraalittomana sen markkinatalouskomponentin aiheuttamien luokkaerojen johdosta.
Sahle-Work Zewde

| Sahle-Work Zewde> ሳህለወርቅ ዘውዴ |
| --- | --- |
 Sahle-Work Zewde 2016.
Etiopian presidentti
 25. lokakuuta 2018 –  
Edeltäjä:  Mulatu Teshome
YK:n alipääsihteeri YK:n pääsihteerin erityisedustaja Afrikan Unionissa
 27. kesäkuuta 2018 – 25. lokakuuta 2018  
Edeltäjä:  Haile Menkerios
YK:n Nairobin toimiston pääjohtaja
 2011–2018  
Edeltäjä:  Achim Steiner
Seuraaja:  Hanna Tetteh
Etiopian Ranskan-suurlähettiläs, pysyvä edustaja Unescossa
 2002–2006  
Etiopian Djiboutin-suurlähettiläs, pysyvä edustaja IGAD:ssa
 1993–2002  
Etiopian Senegalin-suurlähettiläs
 1989–1993  
Henkilötiedot
Syntynyt: 21. helmikuuta 1950 (ikä 74) Addis Abeba
Tiedot
Puolue:  sitoutumaton
Sahle-Work Zewde (amharaksi ሳህለወርቅ ዘውዴ; s. 21. helmikuuta 1950 Addis Abeba) on etiopialainen diplomaatti. Hänet valittiin Etiopian presidentiksi 25. lokakuuta 2018. Hän on ensimmäinen nainen Etiopian presidenttinä.
Sahle-Work on työskennellyt Etiopian suurlähettiläänä useissa maissa. Viimeksi ennen presidentiksi valintaa hän oli Yhdistyneiden kansakuntien (YK) alipääsihteerinä ja YK:n pääsihteerin erityisedustajana Afrikan unionissa.
Nuoruus ja koulutus

Sahle-Work kävi Addis Abebassa peruskoulun ja lukion Lycée Guébré-Mariamin kansainvälisessä koulussa. Sen jälkeen hän opiskeli Ranskassa Montpellier'n yliopistossa luonnontieteitä. Hän puhuu sujuvasti amharaa, ranskaa ja englantia.
Ura > Diplomaattina

Sahle-Work oli Yodit Emirun jälkeen toinen nainen, joka nimitettiin Etiopian suurlähettilääksi.
Sahle-Work toimi 1989–1993 Etiopian Senegalin-suurlähettiläänä ja vuosina 1993–2002 Etiopian Djiboutin-suurlähettiläänä ja pysyvänä edustajana IGAD:ssa. Myöhemmin, vuosina 2002–2006 hän toimi Etiopian Ranskan-suurlähettiläänä ja pysyvänä edustajana Unescossa.
Sittemmin Sahle-Work on työskennellyt muissakin korkeissa viroissa, kuten Etiopian pysyvänä edustajana Afrikan unionissa ja ECA:ssa ja Etiopian ulkoasiainministeriön Afrikan asioiden pääjohtajana.
Ura > Ura Yhdistyneissä kansakunnissa

Sahle-Work toimi vuoteen 2011 YK:n pääsihteerin Ban Ki-moonin erityisedustajana ja YK:n rauh BINUCAn (United Nations Integrated Peacebuilding Office In The Central African Republic) johtajana.
Ban nimitti vuonna 2011 Sahle-Workin YK:n Nairobin-toimiston pääjohtajaksi. Sahle-Workin aikana toimistosta tuli yhä tärkeämpi YK:n keskuspaikka Itä- ja Keski-Afrikassa.
YK:n pääsihteeri António Guterres nimitti kesäkuussa 2018 Sahle-Workin YK:n alipääsihteeriksi ja erityisedustajakseen Afrikan Unionissa ja YK:n Afrikan unionin -toimiston johtajaksi. Hän oli ensimmäinen virkaan nimitetty nainen.
Ura > Etiopian presidenttinä

Sahle-Work nimitettiin Etiopian presidentiksi 25. lokakuuta 2018 ensimmäisenä naisena ja neljäntenä presidenttinä sen jälkeen, kun Etiopiaa johtava poliittinen liittouma EPRDF nousi maassa valtaan. Hän tuli epäselvissä olosuhteissa eronneen Mulatu Teshomen paikalle, ja hänen odotetaan toimivan virassa kaksi kuuden vuoden kautta. Sahle-Work oli nimityshetkellä ainoa Afrikan naispuolinen valtionpäämies ja keisarinna Zewditun jälkeen ensimmäinen Etiopian valtionpää.
Aiheesta muualla

Kuvia tai muita tiedostoja aiheesta Sahle-Work Zewde Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Zahle-Work Zewde
Käännös suomeksi
Roxetten diskografia

| 0 | 1 | 2 |
| --- | --- | --- |
 Roxette esiintymässä vuonna 2011
Julkaisut
| ↙Studioalbumit | 10 |  |
| ↙Kokoelmat | 8 |  |
| ↙Singlet | 53 |  |
| ↙Videot | 11 |  |
| ↙Musiikkivideot | 49 |  |
Roxette oli ruotsalainen Halmstadista kotoisin oleva pop-duo, jonka jäsenet olivat laulaja Marie Fredriksson ja säveltäjä-sanoittaja Per Gessle. Duo perustettiin 1986. Kulta-aikanaan 1990-luvun alussa se oli yksi maailman suosituimmista yhtyeistä. Duo lopetti konsertoinnin vuonna 2016.
Studioalbumit

Pearls of Passion (1986)
Look Sharp! (1988)
Joyride (1991)
Tourism (1992)
Crash! Boom! Bang! (1994)
Have a Nice Day (1999)
Room Service (2001)
Charm School (2011)
Travelling (2012)
Good Karma (2016)
Remix-albumit

Dance Passion (1987)
Kokoelma-albumit

Rarities (1995)
Don’t Bore Us, Get to the Chorus! (1995)
Baladas en Español (1996)
The Ballad Hits (2002)
The Pop Hits (2003)
A Collection of Roxette Hits: Their 20 Greatest Songs! (2006)
The Rox Box/Roxette 86–06 (2006)
The Pop Hits & Ballad Hits & The Complete Video Collection (2008)
Greatest Hits (2011)
XXX The 30 Biggest Hits (2014)